Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 522/13/8802	Košice I, 14.7.2015
EEČ : 2-63-206-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: invalidný dôchodca
sa v skúšobnej dobe, určenej uznesením prokurátora Okresnej prokuratúry XXXXX I zo dňa 14.7.2015, spisová značka 4 Pv 522/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach v presne nezistenej dobe najmenej od 25.2.2013 až do 27.8.2013 na odbernom mieste XXXXX vykonal prepojením z rozvodnej skri-ne mimo určené meradlo- elektromer neoprávnený odber elektrickej energie, čím pre Východoslovenskú distribučnú, a.s. XXXXX spôsobil škodu vo výške najmenej 1 945,71 € 

Uznesením prokurátora Okresnej prokuratúry XXXXX I zo dňa 14.7.2015, spisová značka 4 Pv 522/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:

Uznesením prokurátora Okresnej prokuratúry XXXXX I sp. zn. 4Pv522/ 13/8802 zo dňa 24.10.2013 bolo podľa § 216 ods. 1 Trestného poriadku pod-mienečne zastavené trestné stíhanie  obvineného XXXXX pre prečin kráde-že § 212 ods. 2 písm. e) Trestného zákona, ktorý mal spáchať tak, že v Košiciach v presne nezistenej dobe najmenej od 25.2.2013 až do 27.8.2013 na 
odbernom mieste XXXXX vykonal prepojením z rozvodnej skri-ne mimo určené meradlo- elektromer neoprávnený odber elektrickej energie, čím pre Východoslovenskú distribučnú, a.s. XXXXX spôsobil škodu vo výške najmenej 1 945,71 € a podľa § 216 ods. 2 Trestného poriadku bola obvinenému určená skúšobnú dobu  v trvaní 18 mesiacov.

Rozhodnutie prokurátora podmienečnom zastavení trestného stíhania pre prečin krádeže § 212 ods. 2 písm. e) Trestného zákona zo dňa 24.10.2013 nado-budlo právoplatnosť dňa 12.11.2013 a uložená skúšobná doba v trvaní 18 mesia-cov obvinenému XXXXX uplynula dňom 12.5.2015.

Obvinený XXXXX počas skúšobnej doby od 12.11.2013 do 12.5.2015 viedol riadny život, nevedie sa proti nemu trestné stíhanie, podľa aktuálneho od-pisu z registra trestov nebol súdne trestaný, bol síce 29.11.2014 1 krát postihnu-tý za priestupok v cestnej doprave (prekročenie rýchlosti), ale ide o menej zá-važné protiprávne konanie v súvislosti s vedením motorového vozidla.
 
Pretože obvinený XXXXX počas skúšobnej doby viedol riadny život a doposiaľ nebol súdne trestaný možno prijať záver, že spáchaný prečin, pre kto-rý bolo podmienečne zastavené trestné stíhanie, bolo iba výnimočným vyboče-ním z vedenia riadneho života a možno rozhodnúť, že sa v skúšobnej dobe pod-mienečného zastavenia trestného stíhania osvedčil.

Podľa § 217 ods.4 Trestného poriadku právoplatnosťou uznesenia o tom, že sa obvinený XXXXX počas skúšobnej doby podmienečného zastavenia trestného stíhania osvedčil nastávajú účinky zastavenia trestného stíhania podľa § 9 ods.1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor